پيراگوئي

پيراگوئي (Paraguay؛ )، سرڪاري طور تي، "ريپبلڪ آف پيراگوئي"، ڏکڻ آمريڪا ۾ واقع ھي خشڪي سان گھيريل ملڪ آھي. ان جي ڏکڻ ۽ ڏکڻ-اولھه ۾ ارجنٽائن، اوڀر ۽ اتر۔اوڀر ۾ برازيل، اتر۔اولھه ۾ بوليويا آھن. ھن جي وچ مان پيراگوئي ندي وھي ٿي هن جي آبادي لڳ ڀڳ 61 لک آهي، جن مان لڳ ڀڳ 23 لک ماڻهو گادي واري هنڌ ۽ سڀ کان وڏي شهر، اسانشيون۽ ان جي ڀرپاسي جي ميٽرو ايريا ۾ رهن ٿا.

تاريخ
پيراگوئي 1811 ۾ اسپين کان آزادي حاصل ڪئي. ھن ملڪ 1865 کان 1870 تائين ارجنٽينا، برازيل ۽ يوراگوئي جي اتحاد سان جنگ دوران مردن جو 66 سيڪڙو جاني نقصان ۾ وڃايو ان سان گڏوگڏ ھن ملڪ کان ڪافي حصا بہ کسجي ويا. ان جنگ بعد اڌ صديءَ تائين ھن ملڪ جي معيشت تباھ حالي جو شڪار رھي. 
چاڪو واري جنگ (35-1932) جو خطو گرين چاڪو جنھن جو وڏو حصو بوليويا وڃايو ۽ يوراگوئي م شامل ٿي ويو 
1932 کان 1935 تائين بوليويا سان چاڪو واري جنگ جي نتيجي ۾ چاڪو واري ھيٺاھين پٽن واري زمين جو وڏو حصو ھن ملڪ جي قبضي ۾ آيو. 1950واري ڏھاڪي دوران ھن ملڪ ۾ فوجي ڊڪٽيٽر الفريڊو اسٽروئيسنر اقتدار تي قبضو ڪيو ۽ 35 سالن بعد 1989 ۾ سندس اقتدار جو خاتمو ٿيو جنھن بعد ھن ملڪ ۾ صدارتي اليڪشن سان جمھوريت جو آغاز ٿيو سي آء اي فيڪٽس بڪ.

جاگرافي

ھن ملڪ جي جاگرافيائي بيهڪ 23 00 S, 58 00 W ڏکڻ آمريڪا کنڊ ۾ آهي. ملڪ جي پکيڙ  406,752 چورس ڪلوميٽر آهي جنھن مان  397,302 چورس ڪلوميٽر خشڪي ۽ 9450 چورس ڪلوميٽر پاڻي اٿس. پکيڙ جي لحاظ کان دنيا ۾ ھي ملڪ 61 نمبر تي آهي. ھن ملڪ جون خشڪي واريون سرحدون 4,655 ڪلوميٽر آھن جيڪي ٽن ملڪن سان ملن ٿيون. ارجنٽينا سان 2531 ڪلوميٽر، بوليويا سان 753 ڪلوميٽر ۽ برازيل سان 1371 ڪلوميٽر ملي ٿي. ھي خشڪي سان گھيريل ملڪ آھي . ھتي جي زميني سرسبز چراگاھن سان ۽ ٻيلن سان ڀرپور آھي. ملڪ جي سراسري اوچائي 178 ميٽر آھي. سڀ کان اوچو مقام سيرو پيرو آهي جنھن جي بلندي 842 فٽ آهي. ملڪ جا قدرتي وسيلن ۾ ھائڊرو پاور، عمارتي ڪاٺ، ڪچو لوھ، ميگنيز ۽ لائيم اسٽون شامل آهن.

 آبهوا 
ھتان جي موسم سب ٽراپيڪل کان ٽيمپريٽ آهي. ملڪ جي اوڀرندي حصي ۾ تمام گھڻي برسات پوندي آھي پر الھندي پاسي برسات جي ڪمي جي ڪري خشڪسالي رھندي آھي.

پيراگوئين ماڻهو
جولاءِ 2017 ۾ ھن ملڪ جي آبادي 6,943,739  ھئي ۽ دنيا ۾ ھن جو نمبر 104 ھيو.ماڻھن ۾ 95 سيڪڙو ماڻهو ميسٽيزو آھن جيڪي اسپيني ۽ آمريڪي انڊين ماڻھن جو گاڏڙ آھن. باقي نسلن جا ماڻهو رڳو 5 سيڪڙو آھن. ملڪ جون سرڪاري ٻوليون اسپيني ٻولي ۽ گوئراني ٻولي آھن. ماڻھن جو 89.6 سيڪڙو رومن ڪيٿولڪ مذھب سان تعلق رکندڙ آھن. 6.2 سيڪڙو ماڻهو پروٽيسٽنٽ مذھب سان تعلق رکندڙ آھي،

زراعت

ملڪ جي زرعي زمين 53.8 سيڪڙو آهي جنھن مان 10.8 پوکي لائق ۽ 0.2 سيڪڙو تي مستقل پوکي ٿيندي آهي. زرعي زمين جو 42.8 سيڪڙو مستقل چراگاھون ۽ 43.8 سيڪڙو ٻيلا آھن. ملڪ جي آبپاشي واري زمين 2012 تائين 1362 چورس ڪلوميٽر ھئي.

 نالو
ملڪ جو سڄو نالو ريپبلڪ آف پيراگوئي آهي. ملڪ جو نالو درياء پيراگوئي جي نالي تي رکيل آهي جيڪو ھن ملڪ ۾ وھي ٿو. ان جي معني آهي پيياگوئاجو پاڻي آھي. پيياگوئا اتان جو ھڪ مقامي قبيلي جو نالو آهي جيڪو ان درياءَ جي پاسي ۾ رھندو ھو.

سياسي نظام

 ISO 3166-2:PY ڊپارٽمينٽ گادي جو ھنڌ آبادي (2018 ۾) پکيڙ (km²) ضلعا ASU گاديءَ وارو ضلعو آسينسيئن 524,1901171 1  ڪانسيپٽسيئن ڪانسيپٽسيئن244,07118,05112 2  سان پيڊرو سان پيڊرو419,62920,00221 3  ڪارڊيليرا ڪائاڪوپي299,2344,94820 4 گوئائرا ولارريڪا220,8183,84618 5   ڪئاگوئازو ڪورونيل اويئڊو545,90411,47422 6 ڪئازاپا  ڪئازاپا 184,5309,49611 7  اٽاپوئا  انڪارنيسيئن592,01716,52530 8 مسيئونز  سان جوئان بتيستا 123,4429,55610 9 پيراگوئري پيراگوئري 254,8848,70518 10  الٽو پاراناسائوڊاڊ ڊي ائسٽ796,68914,89522 11 سينٽرل ڊپارٽمينٽ ايريگوئا  2,072,0412,46519 12 نيمبوڪو پلار 88,78412,14716 13  امامبي  پيڊرو جوئان ڪيباليرو164,46212,9335 14  ڪيننڊييو  سالٽو ڊيل گوئائرا 221,64714,66714 15 پريزيڊنٽي ھيئيز   ولا ھيئيز 121,07572,9078 16  الٽو پيراگوئي  فوئريٽ اولمپو 17,21982,3494 17  بوقيران   فلاڊيلفيا 63,01191,6693 –  پيراگوئي   آسينسيئن  7,052,983406,752254
ھتان جي انتظامي تقسيم ڊپارٽمينٽن ۾ ٿيل آهي. ملڪ ۾ 17 ڊپارٽمينٽ آھن ۽ ھڪ گاديءَ جو هنڌ آهي. ڊپارٽمينٽ وري ضلعن ۾ تقسيم ٿيل آھن.ڊپارٽمينٽن جا نالا آهن:الٽو پيراگوئي،  الٽو پارانا، امامبي، آسينسيئن (جيڪو گاديءَ جو ھنڌ پڻ آهي)، بوقيران، ڪئاگوئازو، ڪئازاپا، ڪيننڊييو، سينٽرل ڪانسيپسيئان، ڪارڊيليرا، گئائرا، اٽاپوئا، مسيونز، نيمبوڪو، پيراگوئري، پريزڊنٽي ھيئز، سان پيڊرو.

ھن ملڪ ۾ ووٽ جو حق 18 سالن کان 75 سالن جي عمر تائين آھي. رياست جو ۽ حڪومت جو سربراھ صدر آھي. ملڪ جي پارليامينٽ جو نالو نيشنل ڪانگريس آهي ٻہ ايواني آھي.ھڪ ايوان چيمبر آف ڊپٽيز آھي جنھن جون 80 سيٽون آهن ۽ ٻيو چيمبر آف سينيٽرز آھي جنھن ۾ 45 سيٽون آھن. ٻنھي جو مدو  پنج سال ھوندو آھي. ملڪ جي سڀ کان وڏي عدالت سپريم ڪورٽ آھي جنھن جا 9 جج ھوندا آھن.

حوالا

ٻاهريان ڳنڍڻا

سرڪاري ويب سائيٽون


  — also available in English

عام معلومات:







  (includes commerce data for the early 20th century)

ميڊيا ۽ خبرون:








ڪاروبار:



سياحت:




زمرو:ملڪ
زمرو:پيراگوئي
زمرو:جمهوريتون
زمرو:زمين بند ملڪ
زمرو:ڏکڻ آمريڪا جا ملڪ
زمرو:لاطيني آمريڪا جا ملڪ
زمرو:ڏکڻ آمريڪا جا ملڪ
زمرو:لاطيني آمريڪا جا ملڪ
زمرو:گڏيل قومن جا ڀاتي ملڪ
زمرو:اڳوڻي اسپيني ڪالونيون 
زمرو:مرڪوسور جون ميمبر رياستون 
زمرو:اسپيني ٻولي ڳالھائيندڙ ملڪ ۽ علائقا
زمرو:اسپيني سرڪاري ٻولي وارا ملڪ ۽ علائقا
زمرو:ڏکڻ آمريڪا ۾ 1811ع قائم ٿيل ادارا زمرو:1811ع ۾ قائم ٿيندڙ رياستون ۽ علائقا